O **Futbol Club Barcelona** é un equipo profesional de baloncesto que actualmente xoga na liga ACB. Sección de baloncesto do Fútbol Club Barcelona, foi fundada en 1926, polo que é o equipo máis antigo da competición. O Barça xoga os seus encontros como local no Palau Blaugrana, sendo o seu actual presidente Joan Laporta.

É o segundo club de España en baloncesto en número de títulos conseguidos, e un dos de maior prestixio de Europa. O equipo viviu os seus mellores anos nas décadas de 1980 e 1990, pero o seu maior éxito, a Euroliga, conseguiuno en 2003 e 2010. Ademais dun total de 7 títulos europeos, gañou dezaoito ligas e vinte e seis Copas do Rei.

Historia
--------

### Orixes

En 1926 créase a sección de baloncesto do Fútbol Club Barcelona, e xa en 1927 o equipo disputa a súa primeira competición oficial, participando na quinta edición do Campionato de Cataluña de Baloncesto. Durante os anos vinte e toda a época de 1930 o equipo non gaña ningún título, e o Barcelona continúa lonxe do nivel dos mellores equipos de baloncesto cataláns: o Societé Patrie, C.E. Europa, Laietà B.C. e o C.B. Atlético de Graza. Por fin, na década de 1940, o equipo empeza a ter os seus primeiros grandes éxitos. Gaña seis Copas do Xeneralísimo (1943, 1945, 1946, 1947, 1949 e 1950) e queda subcampión de liga nunha ocasión (1942), consolidándose como o mellor equipo de Cataluña e un dos mellores de España.

Con todo, a década de 1950 supón un retroceso, sendo unha década pobre en títulos na que o Aismalíbar de Montcada e o Joventut de Badalona convértense nos mellores equipos cataláns. Na tempada 1956-1957 estréase a primeira Liga española coa participación de seis equipos entre os que se atopa o "FC Barcelona". O equipo queda subcampión por detrás do Real Madrid. Na tempada 1958-1959 o equipo consegue o primeiro "dobrete" da súa historia ao gañar a súa primeira Liga española e a Copa do Xeneralísimo.

### Transición e crecemento

A década de 1960 é a peor na historia do F.C. Barcelona de baloncesto. Non só non se consegue ningún título en 10 anos, senón que se producen os dous peores episodios na historia da sección. En 1961 o presidente do club Enric Llaudet decide, incomprensiblemente, disolver a sección de baloncesto, a pesar da grande afección que xa tiña o equipo entre a afección culé. Un ano máis tarde reconsidera a decisión ante a presión social e a sección volve instaurarse.

En 1964 unha polémica decisión da Federación Española de Baloncesto, que decide inesperadamente reducir a liga de Primeira División de 14 a 8 equipos, condenando ao F.C. Barcelona ao descenso a Segunda División. En 1965 o equipo queda campión de Segunda e ascende de novo a Primeira. Nos anos sesenta, o Barça non só ve como o Real Madrid é o gran dominador a nivel estatal, senón que até catro equipos cataláns conseguen moito mellores resultados: o Aismalíbar Montcada, o Joventut de Badalona, o Picadero Jockey Club e o Orillo Verde Sabadell.

A década dos anos setenta supón a década da transición entre os ominosos anos sesenta e os gloriosos oitenta. O equipo compite tódalas tempadas en primeira división, incrementando o seu nivel, e mellorando as estruturas da sección. Un exemplo é que en 1971 o equipo estrea nova cancha de xogo, o Palau Blaugrana, considerada no seu momento un dos mellores pavillóns de Europa. O equipo mellorou moito o nivel e situouse na elite do baloncesto español, pero os anos setenta seguen dominados polo Real Madrid, e o "FC Barcelona" queda sete veces subcampión de Liga. Ademais, o conxunto barcelonés ve como o Joventut de Badalona segue sendo o conxunto catalán que consegue máis títulos de Liga e Copa. Na tempada 1974-1975 o equipo disputa a súa primeira final europea, pero perde a Copa Korać ante o Squibb Cantù. Non será até a tempada 1977-1978 que o equipo consegue gañar un novo título: a súa oitava Copa, xa denominada Copa do Rei.

### A década prodixiosa

A década dos oitenta é a mellor na historia do FC Barcelona de baloncesto. O presidente do club, Josep Lluís Núñez decídese a potenciar ao máximo a sección e consegue que o equipo se converta no mellor de España e un dos mellores de Europa da man do adestrador Aíto García Reneses e xogadores como Epi, Sibilio, Norris, e Solozabal. Como curiosidade histórica dicir que os partidos se disputaban no Palau Blaugrana, unha bomboneira para 6.000 seareiros que atronaban cos seus cánticos e moitos equipos rivais xa viñan mentalizados de perder por máis de 20 puntos. Ademais nesta década era o único equipo de Europa que cando realizaba contraataques buscaban as canastras de 3 puntos debido a contar nas súas filas a Epi e sobre todo Sibilio especialistas neste tipo de canastras e non a fácil bandexa a soas contra taboleiro.

Nesta década o Barça convértese no dominador do baloncesto español ao conquistar 6 Ligas (1981, 1983, 1987, 1988, 1989, 1990), 5 Copas do Rei (1981, 1982, 1983, 1987, 1988), 1 Copa Príncipe de Asturias, e 6 Ligas catalás. Ademais, o Barcelona gaña os seus primeiros títulos internacionais ao conquistar dous Recopas (1985 e 1986), unha Copa Korać (1987) e un Mundial de Clubs (1985). Mostra do prestixio internacional que conseguiu o equipo é que foi dúas veces convidado nesa década (en 1989 e 1990) a participar no Open McDonald's. A única materia pendente do equipo nesta década é a Copa de Europa, que non consegue gañar a pesar de disputar dúas veces a final: en 1984 perde a final ante o Banco Dei Roma, e na tempada 1989-1990 perde ante o Jugoplastika Split.

En 1984 o FC Barcelona afronta por primeira vez na súa historia a final da Copa de Europa na cidade de Xenebra (Suíza), o torneo máis prestixioso do baloncesto europeo, o cinco inicial do conxunto blaugrana dirixido por Antoni Serra Illas foi o seguinte: Solozábal, Epi, Sibilio, De la Cruz e Marcellus Starks. En fronte estaba outro debutante en finais europeas, o Banco dei Roma. A primeira parte foi un recital azulgrana, tal é así que ao termo da primeira parte, o Barcelona tiña unha vantaxe de 14 puntos. Pero todo cambiou na segunda metade, o Banco dei Roma remontou a desvantaxe grazas en gran parte á grande achega da base norteamericano Larry Wright, o Barça sufriu a puntaría do hábil base, e acusou a mala actuación de Chicho Sibilio quen só achegou catro puntos. Os 23 puntos do MVP da final, Juan Antonio San Epifanio, non bastaron para alzar a ansiada copa, que finalmente levou o conxunto italiano. Aquel día comezou unha longa maldición do Barça na Copa de Europa, que durou 19 anos.

### Por fin a Euroliga

Roger Grimau.
O equipo consolídase como o mellor equipo de España e un dos mellores de Europa, aínda que os noventa non son tan prolíficos en títulos como a década anterior. Aínda así, o equipo gaña catro Ligas (1995, 1996, 1997, 1999), dúas Copas (1991, 1994), unha Copa Korać (1999) e dúas Ligas Catalás. Pero o balance da década queda embazado pola materia pendente que segue tendo o club, e que se antolla imposible de aprobar: a Copa de Europa. O FC Barcelona non consegue gañala a pesar de xogar tres finais máis (1991, 1996 e 1997), e ser o equipo europeo que máis veces (6) participa na "Final Four".

Os anos 2000 empezan coa perda da liga contra o Real Madrid no Palau Blaugrana e a eliminación en semifinais da Euroliga contra o Maccabi Tel Aviv. O ano seguinte o equipo resarcir e, da man do novo Pau Gasol, gaña a liga e a Copa. Ese verán o de Sant Boi de Llobregat decide ir xogar á NBA, un dos motivos do fracaso da seguinte tempada, na que non se logra ningún título, e decídese destituír ao adestrador Aíto García Reneses e fichar ao serbio Svetislav Pešić. A tempada 2002-2003 é a de maior gloria para a sección: cun quinteto formado por Jasikevicius, Juan Carlos Navarro, Bodiroga, Gregor Fučka e Roberto Dueñas, conséguese por fin a ansiada Euroliga contra a Benetton Treviso no Palau Sant Jordi, título que se suma á liga e a Copa, conseguindo dese modo o triplete.

A seguinte tempada, coa base do cadro de xogadores intacto, excepto a marcha de Jasikevicius, o equipo consegue a liga nunha final apertada ante Estudiantes. A tempada 2004-2005 é un fracaso absoluto para a sección: destitúese a Pešić, substituído primeiro por Joan Montes e por Manolo Flores máis tarde, e o equipo cae en Cuartos de Final da liga e no Top 16 da Euroliga. Ese verán decídese fichar ao até agora adestrador do Tau Cerámica Duško Ivanović e a figura do equipo Dejan Bodiroga decide abandonar o equipo.

A primeira tempada do novo proxecto non é satisfactoria: cae en Semifinais de Liga e de Euroliga e a tempada acaba sen títulos. A 2006-2007 non é de maior éxito, a pesar de conquistar a Copa do Rei ante o Real Madrid, xa que cae en Semifinais de Liga e en Cuartos de Final da Euroliga ante Unicaja Málaga. É a seguinte tempada a do adeus definitivo de Ivanovic do banco culé, que é cesado despois dunhas polémicas declaracións cuestionando a calidade do persoal. Decídese que Xavier Pascual sexa o seu substituto, e en 4 meses, consegue endereitar o rumbo do equipo e chegar á Final da ACB, que se perde ante o Baskonia. Na tempada 2008-2009 conséguese, despois de 5 anos sen ela, a liga, grazas en parte á volta do xogador Juan Carlos Navarro, que marchou á NBA a tempada anterior. En Euroliga, a pesar de levar unha traxectoria practicamente inmaculada na competición, o equipo cae en semifinais ante o CSKA Moscova.

Pavillón
--------

*Artigo principal**:* Palau Blaugrana.
Palau Blaugrana.
Palau Sant Jordi.
O FC Barcelona xoga so seus partidos coma local no Palau Blaugrana, un pavillón cuberto propiedade do Fútbol Club Barcelona, onde disputan ademais do baloncesto disputan os seus partidos oficiais os primeiros equipos as seccións de balonmán, hóckey sobre patíns e fútbol sala. Está situado na Avenida Arístides Maillol, no barrio de Les Corts, no interior do complexo que acolle o estadio do Camp Nou. Xunto ao "Palau Blaugrana" están as oficinas do club, así como a tenda oficial do FC Barcelona e o Palau de Gel.

Ten un aforamento de 7.585 espectadores, todos sentados, grazas á remodelación que levou a cabo en 1994. Até entón, o Palau tiña unha cabida para 5.696 espectadores. Ademais de ser testemuña dos principais éxitos dos equipos das seccións do FC Barcelona, o Palau Blaugrana tamén acolleu importantes eventos, por exemplo acolleu ás competicións de hóckey sobre patíns, judo e taekwondo durante os Xogos Olímpicos de 1992 celebrados en Barcelona. Outros pavillóns utilizados durante a historia do club son:

| Anos | Pavillón | Capacidade |
| --- | --- | --- |
| 1926−1940 | Sol de Baix | - |
| 1940−1971 | Les Corts | - |
| 1970−1990 | Palau Blaugrana | 5.696 |
| 1990−1992 | Palau Sant Jordi | 16.500 |
| 1992−presente | Palau Blaugrana | 8.250 |

Xogadores
---------

### Cadro actual

| **Barça 2022−2023** |
| --- |
| **Xogadores** | **Adestradores** |
| 

| Pos. | # | Nac. | Nome | Altura | Peso | Procedencia |
| --- | --- | --- | --- | --- | --- | --- |
| 4.0 !AP | 1 |  ! | da Silva, Oscar | 2,06 m (6 ft 9 in) | 105 kg (231 lb) | Alba Berlin (2022) |
| 3.0 !A | 3 | España !España | Paulí, Oriol | 2,01 m (6 ft 7 in) | 84 kg (185 lb) | MoraBanc Andorra (2022) |
| 5.0 !P | 5 |  ! | Şanlı, Sertaç | 2,13 m (7 ft 0 in) | 115 kg (254 lb) | Anadolu Efes (2021) |
| 5.0 !P | 6 | República Checa !República Checa | Veselý, Jan | 2,10 m (6 ft 11 in) | 110 kg (243 lb) | Fenerbahçe (2022) |
| 3.0 !A | 8 | España !España | Martínez, Sergi | 2,02 m (6 ft 8 in) | 90 kg (198 lb) | Categorías inferiores (2020) |
| 3.0 !A | 10 |  ! | Kalinić, Nikola | 2,03 m (6 ft 8 in) | 105 kg (231 lb) | Crvena zvezda (2022) |
| 1.0 !B | 13 | República Checa !República Checa | Satoranský, Tomáš | 2,01 m (6 ft 7 in) | 95 kg (209 lb) | Washington Wizards (2022) |
| 1.0 !B | 20 | Italia !Italia | Laprovíttola, Nicolás | 1,90 m (6 ft 3 in) | 82 kg (181 lb) | Real Madrid (2021) |
| 3.0 !A | 21 | España !España | Abrines, Álex | 1,98 m (6 ft 6 in) | 91 kg (201 lb) | Oklahoma City Thunder (2019) |
| 3.0 !A | 22 |  ! | Higgins, Cory | 1,96 m (6 ft 5 in) | 82 kg (181 lb) | CSKA Moscova (2019) |
| 1.0 !B | 31 | Lituania !Lituania | Jokubaitis, Rokas | 1,93 m (6 ft 4 in) | 88 kg (194 lb) | Žalgiris Kaunas (2021) |
| 4.0 !AP | 33 | España !España | Mirotić, Nikola | 2,08 m (6 ft 10 in) | 113 kg (249 lb) | Milwaukee Bucks (2019) |
| 2.0 !E | 42 | España !España | Caicedo, Michael | 1,96 m (6 ft 5 in) | 97 kg (214 lb) | Categorías inferiores (2021) |
| 3.0 !A | 45 | España !España | Villar, Rafael | 1,91 m (6 ft 3 in) |  | Categorías inferiores (2022) |
| 5.0 !P | 46 | Nixeria !Nixeria | Nnaji, James | 2,12 m (6 ft 11 in) | 112 kg (247 lb) | Categorías inferiores (2022) |

 | Adestrador
 Lituania Šarūnas Jasikevičius
Asistente(s)
 España David García
 España Oscar Orellana
 Lituania Tomas Masiulis
Director deportivo
 España Juan Carlos Navarro

---

Lenda* **(C)** Capitán
* Lesionado Lesionado

---

Cadro Actualizado: 23−10−2022  |

### Dorsais retirados

|  |
| --- |
| **Dorsais retirados do FC Barcelona** |
| N° | Xogador | Posición | Etapa |
| **4** | Andrés Jiménez | Ala-pivote | 1986–1998 |
| **7** | Nacho Solozábal | Base | 1978–1994 |
| **11** | Juan Carlos Navarro | Escolta | 1997–2007, 2008–2018 |
| **12** | Roberto Dueñas | Pivote | 1996–2005 |
| **15** | Epi | Ala | 1979–1995 |

### Galardóns individuais

|  |  |
| --- | --- |
| **Xogador máis valioso da ACB*** Juan Carlos Navarro – 2006
* Nikola Mirotić – 2020

**Xogador máis valioso das Finais da ACB*** Xavi Fernández – 1996
* Roberto Dueñas – 1997
* Derrick Alston – 1999
* Pau Gasol – 2001
* Šarūnas Jasikevičius – 2003
* Dejan Bodiroga – 2004
* Juan Carlos Navarro – 2009, 2011, 2014
* Erazem Lorbek – 2012
* Nikola Mirotić – 2021

**Xogador máis valioso da Copa do Rei*** Pau Gasol – 2001
* Dejan Bodiroga – 2003
* Jordi Trias – 2007
* Fran Vázquez – 2010
* Pete Mickeal – 2013
* Thomas Heurtel – 2018, 2019
* Cory Higgins – 2021

**Xogador máis valioso da Supercopa*** Dejan Bodiroga – 2004
* Juan Carlos Navarro – 2009, 2010, 2011

**Mellor adestrador da ACB*** Xavi Pascual – 2010, 2012
* Svetislav Pešić – 2019

**MVP da Euroliga*** Juan Carlos Navarro – 2009

**Euroleague Final Four MVP*** Dejan Bodiroga – 2003
* Juan Carlos Navarro – 2010
 | Fran Vázquez.
**Euroleague Rising Star*** Ricky Rubio – 2010
* Álex Abrines – 2016

**Mellor quinteto ACB*** Dejan Bodiroga – 2004
* Juan Carlos Navarro – 2006, 2007, 2009, 2010
* Fran Vázquez – 2009
* Erazem Lorbek – 2010, 2012
* Ricky Rubio – 2010
* Ante Tomić – 2013
* Nikola Mirotić – 2020

**Segundo mellor quinteto ACB*** Tomáš Satoranský – 2016
* Ante Tomić – 2017, 2018
* Thomas Heurtel – 2018, 2019
* Ádám Hanga – 2020

**All-Euroleague First Team*** Dejan Bodiroga – 2003, 2004
* Juan Carlos Navarro – 2006, 2007, 2009, 2010, 2011
* Erazem Lorbek – 2011
* Ante Tomić – 2013, 2014

**All-Euroleague Second Team*** Pau Gasol – 2001
* Erazem Lorbek – 2010
* Juan Carlos Navarro – 2012, 2013
* Ante Tomić – 2015

**Concurso de mates da ACB*** Francisco Elson – 2001
 |

### Destacados

* España Santi Abad
* España Alfons Alzamora
* España Quique Andreu
* España Joan Creus
* España Rodrigo de la Fuente
* España Salva Díez
* España Roberto Dueñas
* España Roger Esteller
* España Xavi Fernández
* España José Luís Galilea
* España Marc Gasol
* España Pau Gasol
* España Andrés Jiménez
* España Rafael Jofresa
* España Ferran Martínez
* España Nikola Mirotić
* España José Antonio Montero
* España Juan Carlos Navarro
* España Ricky Rubio
* España Víctor Sada
* España Juan Antonio San Epifanio
* España Chicho Sibilio
* España Nacho Solozábal
* España Fran Vázquez
* Alemaña Ademola Okulaja
* Arxentina Marcelo Nicola
* Arxentina Pepe Sánchez
* Brasil Anderson Varejão
* Francia Alain Digbeu
* Eslovenia Erazem Lorbek
* Estados Unidos Derrick Alston
* Estados Unidos Devin Davis
* Estados Unidos Joe Ingles
* Estados Unidos Pete Mickeal
* Estados Unidos Darryl Middleton
* Estados Unidos Audie Norris
* Estados Unidos Charles Thomas
* Estados Unidos Steve Trumbo
* Grecia Ioannis Bourousis
* Grecia Nikos Ekonomou
* Grecia Efthimios Rentzias
* Italia Gregor Fučka
* Italia Denis Marconato
* Lituania Šarūnas Jasikevičius
* Lituania Artūras Karnišovas
* Países Baixos Francisco Elson
* República Checa Tomáš Satoranský
* Rusia Andrei Fetisov
* Serbia Dejan Bodiroga
* Serbia Aleksandar Đorđević
* Serbia Milan Gurović
* Turquía Ersan İlyasova

Palmarés
--------

### Torneos nacionais

* **Liga ACB: 18**
	+ 1958-59, 1980-81, 1982-83, 1986-87, 1987-88, 1988-89, 1989-90, 1994-95, 1995-96, 1996-97, 1998-99, 2000-01, 2002-03, 2003-04, 2008-09, 2010-11, 2011-12, 2013-14
* **Copa do Rei: 26**
	+ 1943, 1945, 1946, 1947, 1949, 1950, 1959, 1978, 1979, 1980, 1981, 1982, 1983, 1987, 1988, 1991, 1994, 2001, 2003, 2007, 2010, 2011, 2013, 2018, 2019, 2021
* Copa Príncipe de Asturias: **1**
	+ 1987-88
* Supercopa de España: **5**
	+ 1987, 2004, 2009, 2010, 2011
* Copa Ibérica: **1**
	+ 1947-48
* Lliga Catalana: **22**
	+ 1980, 1981, 1982, 1983, 1984, 1985, 1989, 1993, 1995, 2000, 2001, 2004, 2009, 2010, 2011, 2012, 2013, 2014, 2015, 2016, 2017, 2019
* Copa Catalunya: **9**
	+ 1942, 1943, 1945, 1946, 1947, 1948, 1950, 1951, 1955

### Torneos internacionais

* **Euroliga: 2**
	+ 2002-03, 2009-10
* Copa Korać: **2**
	+ 1986-87, 1998-99
* Recopa de Europa: **2**
	+ 1984-85, 1985-86
* Supercopa de Europa: **1**
	+ 1986-87
* Mundial de Clubs: **1**
	+ 1984-85

Véxase tamén
------------

### Outros artigos

* Fútbol Club Barcelona

### Ligazóns externas

* Sitio web oficial

| * v
* c
* e
Fútbol Club Barcelona |
| --- |
| **Instalacións actuais:** | **Camp Nou - Mini Estadi - Palau Blaugrana - Palau de Gel - Ciutat Esportiva Joan Gamper - La Masia - FCBotiga**. |
| **Instalacións desaparecidas:** | Camp de Les Corts - Camp del Carrer Indústria. |
| **Seccións actuais:** | 

|  |  |
| --- | --- |
| Masculinas | Profesionais: **Fútbol - Baloncesto - Balonmán - Fútbol sala - Hóckey a patíns.** Non profesionais: Rugby - Atletismo - Hóckey sobre xeo - Hóckey sobre herba - Patinaxe - Voleibol - Fútbol praia - Baloncesto en cadeira de rodas. |
| Femininas | Fútbol - Baloncesto - Atletismo - Patinaxe - Voleibol - Hóckey sobre herba. |

 |
| **Seccións desaparecidas:** | 

|  |  |
| --- | --- |
| Masculinas | Béisbol - Tenis - Natación - Iudo - Patinaxe sobre rodas - Loita greco-romana - Ximnasia - Fútbol americano. |
| Femininas | - |

 |
| **Torneos:** | **Trofeo Joan Gamper**. |
| **Outros:** | **Barça TV**. |

| * v
* c
* e
Liga ACB − 2023−24 |
| --- |
| 
* Barça
* Bàsquet Girona
* BAXI Manresa
* Casademont Zaragoza
* Cazoo Baskonia
* Covirán Granada
* Dreamland Gran Canaria
* Joventut Badalona
* Lenovo Tenerife
* Monbus Obradoiro
* MoraBanc Andorra
* Real Madrid
* Río Breogán
* Surne Bilbao Basket
* UCAM Murcia
* Unicaja
* Valencia Basket
* Zunder Palencia

 |